CELEX: 32010R0939
Language: bg
Date: 2010-10-20 00:00:00
Title: Регламент (ЕС) № 939/2010 на Комисията от 20 октомври 2010 година за изменение на приложение IV към Регламент (ЕО) № 767/2009 относно допустими отклонения при етикетиране на съдържанието на фуражни суровини или комбиниран фураж, посочени в член 11, параграф 5  Текст от значение за ЕИП

21.10.2010   
            
            
               BG
            
            
               Официален вестник на Европейския съюз
            
            
               L 277/4
            
         РЕГЛАМЕНТ (ЕС) № 939/2010 НА КОМИСИЯТА
   от 20 октомври 2010 година
   за изменение на приложение IV към Регламент (ЕО) № 767/2009 относно допустими отклонения при етикетиране на съдържанието на фуражни суровини или комбиниран фураж, посочени в член 11, параграф 5
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 767/2009 на Европейския парламент и на Съвета от 13 юли 2009 г. относно пускането на пазара и употребата на фуражи, за изменение на Регламент (ЕО) № 1831/2003 на Европейския парламент и на Съвета, за отмяна на Директива 79/373/ЕИО на Съвета, Директива 80/511/ЕИО на Комисията, директиви 82/471/ЕИО, 83/228/ЕИО, 93/74/ЕИО, 93/113/ЕО и 96/25/ЕО на Съвета, както и на Решение 2004/217/ЕО на Комисията (1), и по-специално член 27, параграф 1 от него,
   като има предвид, че:
   
               (1)
            
            
               Регламент (ЕО) № 767/2009 предвижда набор от правила на ЕС относно условията за предлагане на пазара на фуражни суровини и комбинирани фуражи. Приложение IV от посочения регламент съдържа допустимите отклонения при етикетирането на състава на фуражни суровини или комбиниран фураж.
            
         
               (2)
            
            
               Данните от статистическия контрол на компетентните органи в държавите-членки за отклонения при фуражните проби показаха, че е необходимо да се направят значителни промени в параметрите, определени в приложение IV към Регламент (ЕО) № 767/2009, за да се вземат предвид научните и технологичните промени при методите за вземане на проби и при аналитичните методи. Комисията приключи оценяването на тези данни, вследствие на което структурата и параметрите на приложение IV следва да бъдат изменени.
            
         
               (3)
            
            
               При изменението на допустимите отклонения в съдържанието на влага следва да се вземат предвид някои фуражни суровини със съдържание на влага, по-голямо от 50 %, тъй като с членове 15 и 16 от Регламент (ЕО) № 767/2009 са въведени нови разпоредби за тяхното етикетиране.
            
         
               (4)
            
            
               При липсата на равнището на Съюза на методи за определяне на енергийната стойност и протеиновата стойност на държавите-членки следва да бъде разрешено да запазят приетите на национално равнище допустими отклонения за тези параметри.
            
         
               (5)
            
            
               Следва да бъде пояснено, че нововъведените допустими отклонения за фуражните добавки във фураж се прилагат само за техническите отклонения, тъй като аналитичното отклонение вече е определено в съответствие с официалния метод за откриване, прилаган за съответната фуражна добавка. Допустимите отклонения следва да се прилагат за посочените стойности от списъка с фуражни добавки и списъка с аналитични съставки.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните и не са обект на възражение от страна на Европейския парламент и на Съвета,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение IV към Регламент (ЕО) № 767/2009 се заменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   Настоящият регламент се прилага от 1 септември 2010 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 октомври 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 229, 1.9.2009 г., стр. 1.
   
      ПРИЛОЖЕНИЕ
      Приложение IV към Регламент (ЕО) № 767/2009 се заменя със следното:
      
         
            „ПРИЛОЖЕНИЕ IV
            
               Допустими отклонения при етикетиране на съдържанието на фуражни суровини или комбиниран фураж, посочени в член 11, параграф 5
            
            
               
                  Част A:
                  
                  Отклонения за аналитичните съставки, определени в приложения I, V, VI и VII
               
            
            
                        1.
                     
                     
                        Допустимите отклонения, определени в настоящата част, включват технически и аналитични отклонения. След като аналитичните допустими отклонения, отнасящи се до неточностите в измерването и разликите в процедурите, се определят на равнището на Съюза, предвидените в точка 2 стойности трябва да се адаптират съответно, така че да обхванат само техническите допустими отклонения.
                     
                  
                        2.
                     
                     
                        Когато се установи, че съставът на фуражната суровина или комбинирания фураж се отклонява от етикетирания състав на аналитичните съставки, определени в приложения I, V, VI и VII, са допустими следните отклонения:
                        
                                    а)
                                 
                                 
                                    за сурови мазнини, суров протеин и сурова пепел:
                                    
                                                i)
                                             
                                             
                                                ± 3 % от общата маса или обем при посочено съдържание от 24 % или повече;
                                             
                                          
                                                ii)
                                             
                                             
                                                ± 12,5 % от посоченото съдържание при посочено съдържание от по-малко от 24 %, но не по-малко от 8 %;
                                             
                                          
                                                iii)
                                             
                                             
                                                ± 1 % от общата маса или обем при посочено съдържание от по-малко от 8 %;
                                             
                                          
                              
                                    б)
                                 
                                 
                                    за сурови влакнини, захар и скорбяла:
                                    
                                                i)
                                             
                                             
                                                ± 3,5 % от общата маса или обем при посочено съдържание от 20 % или повече;
                                             
                                          
                                                ii)
                                             
                                             
                                                ± 17,5 % от посоченото съдържание при посочено съдържание от по-малко от 20 %, но не по-малко от 10 %;
                                             
                                          
                                                iii)
                                             
                                             
                                                ± 1,7 % от общата маса или обем при посочено съдържание от по-малко от 10 %;
                                             
                                          
                              
                                    в)
                                 
                                 
                                    за калций, пепел, неразтворима в солна киселина, общо фосфор, натрий, калий и магнезий:
                                    
                                                i)
                                             
                                             
                                                ± 1 % от общата маса или обем при посочено съдържание от 5 % или повече;
                                             
                                          
                                                ii)
                                             
                                             
                                                ± 20 % от посоченото съдържание при посочено съдържание от по-малко от 5 %, но не по-малко от 1 %;
                                             
                                          
                                                iii)
                                             
                                             
                                                ± 0,2 % от общата маса или обем при посочено съдържание от по-малко от 1 %;
                                             
                                          
                              
                                    г)
                                 
                                 
                                    за влага:
                                    
                                                i)
                                             
                                             
                                                ± 8 % от посоченото съдържание при посочено съдържание от 12,5 % или повече;
                                             
                                          
                                                ii)
                                             
                                             
                                                ± 1 % от общата маса или обем при посочено съдържание от по-малко от 12,5 %, но не по-малко от 5 %;
                                             
                                          
                                                iii)
                                             
                                             
                                                ± 20 % от посоченото съдържание при посочено съдържание от по-малко от 5 %, но не по-малко от 2 %;
                                             
                                          
                                                iv)
                                             
                                             
                                                ± 0,4 % от общата маса или обем при посочено съдържание от по-малко от 2 %;
                                             
                                          
                              
                                    д)
                                 
                                 
                                    по отношение на енергийната стойност и протеиновата стойност, за които не са определени допустими отклонения в съответствие с метод на равнище ЕС или в съответствие с официален национален метод в държавите-членки, в които фуражът е пуснат на пазара, се прилагат следните допустими отклонения: 5 % за енергийна стойност и 10 % за протеинова стойност.
                                 
                              
                  
                        3.
                     
                     
                        Чрез дерогация от точка 2, буква а) по отношение на суровите мазнини и суровия протеин в храната за домашни любимци, в случаите когато посоченото съдържание е по-малко от 16 %, допустимото отклонение е ± 2 % от общата маса или обем.
                     
                  
                        4.
                     
                     
                        Чрез дерогация от точка 2 за сурови мазнини, захар, скорбяла, калций, натрий, калий, магнезий, енергийна стойност и протеинова стойност допустимото отклонение във възходяща посока от посоченото съдържание може да бъде два пъти по-голямо от допустимото отклонение, посочено в точки 2 и 3.
                     
                  
                        5.
                     
                     
                        Чрез дерогация от точка 2 допустимите отклонения за пепел, неразтворима в солна киселина, и за влага се прилагат само при отклоняване във възходяща посока, а по отношение на отклонението в низходяща посока няма ограничения.
                     
                  
               
                  Част Б:
                  
                  Допустими отклонения за фуражни добавки, етикетирани в съответствие с разпоредбите на приложения I, V, VI и VII
               
            
            
                        1.
                     
                     
                        Допустимите отклонения, определени в настоящата част, включват само техническите отклонения. Те се прилагат по отношение на фуражните добавки от списъка с фуражни добавки и от списъка с аналитични съставки.
                        По отношение на фуражните добавки, изброени като аналитични съставки, допустимите отклонения се прилагат по отношение на общото количество, посочено на етикета като гарантирано количество при изтичане на минималния срок на съхранение.
                        Когато се установи, че съдържанието на фуражната добавка във фуражната суровина или комбинирания фураж е по-ниско от посоченото съдържание, се прилагат следните допустими отклонения (1):
                        
                                    а)
                                 
                                 
                                    10 % от посоченото съдържание, ако то е 1 000 единици или повече;
                                 
                              
                                    б)
                                 
                                 
                                    100 единици, ако посоченото съдържание е по-малко от 1 000 единици, но не по-малко от 500 единици;
                                 
                              
                                    в)
                                 
                                 
                                    20 % от посоченото съдържание, ако то е по-малко от 500 единици, но не по-малко от 1 единица;
                                 
                              
                                    г)
                                 
                                 
                                    0,2 единици, ако посоченото съдържание е по-малко от 1 единица, но не по-малко от 0,5 единици;
                                 
                              
                                    д)
                                 
                                 
                                    40 % от посоченото съдържание, ако то е по-малко от 0,5 единици.
                                 
                              
                  
                        2.
                     
                     
                        Когато в съответния акт за разрешаване на дадена фуражна добавка е определено минимално и/или максимално съдържание на тази добавка във фуража, допустимите технически отклонения, определени в точка 1, се прилагат само при съдържание, надвишаващо минималното съдържание или по-ниско от максималното съдържание, в зависимост от случая.
                     
                  
                        3.
                     
                     
                        Доколкото не се превишава определеното максимално съдържание на дадена добавка, както е посочено в точка 2, отклонението, надвишаващо посоченото съдържание, може да бъде до три пъти по-голямо от допустимото отклонение, определено в точка 1. Въпреки това, когато за фуражни добавки, спадащи към групата на микроорганизмите, е определено максимално съдържание в съответния акт за разрешаване на тази фуражна добавка, максималното съдържание съответства на максималната разрешена стойност.“
                     
                  
      
      
         (1)  1 единица в тази точка означава 1 mg, 1 000 IU, 1 × 109 CFU или 100 единици ензимна активност на съответната фуражна добавка за всеки килограм фураж, в зависимост от случая.